text: Se Corydons tale: Vi kan godt ranke ryggen
  01 maj 2014 kl. 09.48
  Finansminister Bjarne Corydon (S) kritiserede i sin 1. maj-tale de borgelige for deres forsøg på at ændre energiaftalen og fortalte, hvordan vindmøllerne ved Esbjerg var med til at minde om, at vi har været klogere end mange andre lande. Se hele talen her.
  Den grønne energipolitik var central i finansministerens tale til metalarbejderne i Esbjerg, og der var svar på tiltale til bl.a. Venstres ønske om at genåbne energiforliget.
  - Vi har ikke råd til at opgive den energipolitik. Det har vi ikke her, og det har vi ikke på landsplan, sagde Bjarne Corydon og fortsatte:
  - 1. maj er en rigtig god anledning til at vi ikke bare fejrer vores egen bevægelse og vores egne holdninger, men sender et fuldstændigt tydeligt signal fra Esbjerg, fra os, fra Metal, fra Socialdemokratiet - til de borgelige partier, der har lagt op til at pille ved det her, om at de skal holde deres aftaler og droppe idéen om at pille noget, der kan give tusindvis af arbejdspladser i den her by, sagde han til klapsalver.
  Efterfølgende erkendte Bjarne Corydon, at ikke alt i regeringens tid har været lige kønt.
  Se hele talen her (16:40 min.):
  